Suresh 78 Views marker
భారత్‌-22లో కీలకరంగాల ప్రభుత్వ సంస్థలు!
న్యూఢిల్లీ, ఆగస్టు 6: ప్రభుత్వం కొత్తగా ప్రకటించిన భారత్‌ 22 ఎక్ఛేంజిట్రేడెడ్‌ఫండ్‌లో ప్రభుత్వరంగ సంస్థలు, ప్రభుత్వరంగ బ్యాంకులు,ప్రభుత్వ సంస్థ ల్లో వాటాలున్నప్రైవేటు కంపెనీలు సైతం పాల్గొ నేందుకు వీలుగా ఇటిఎఫ్‌ను ఏర్పాటుచేసింది. ప్రభు త్వం ప్రకటించిన సిపిఎస్‌ఇ ఇటిఎఫ్‌కు భారత్‌- 22గా నామకరణం చేసింది. ఆరు రంగాలనుంచి కంపెనీలు ఈ కొత్త ఇటిఎఫ్‌లో ఉన్నాయి. నాల్కో, ఒఎన్‌జిసి, ఇండియన్‌ ఆయిల్‌, భారత్‌పెట్రోలి యం, కోల్‌ ఇండియా, భారతీయ స్టేట్‌బ్యాంకు, యాక్సిస్‌బ్యాంకు, బ్యాంక్‌ ఆఫ్‌బరోడా, గ్రామీణ విద్యుదీకరణసంస్థ, పవర్‌ఫైనాన్స్‌కార్పొరేషన్‌, ఇండియన్‌బ్యాంకు, ఐటిసి, ఎల్‌అండ్‌టి, భారత్‌ ఎలక్ట్రిక్స్‌, ఇంజనీర్స్‌ ఇండియా, ఎన్‌బిసిసి ఇండియా, పవర్‌గ్రిడ్‌ కార్ప్‌, ఎన్‌టిపిసి, గెయిల్‌ ఇండియా, ఎన్‌హెచ్‌పిసి, ఎన్‌ఎల్‌సి ఇండియా ఎస్‌జివిఎన్‌ సంస్థలు ఉన్నాయి. ప్రభుత్వం ప్రకటించిన కేంద్ర ప్రభుత్వరంగసంస్థల రెండో ఇటిఎఫ్‌గా పేర్కొనవచ్చు. మొత్తం ఆరురంగాలు న్నాయి. ఇంధనం, ఎఫ్‌ఎంసిజి, ఆర్థికరంగం, బేసిక్‌మెటీరియల్స్‌, పారిశ్రామికరంగం, యుటి లిటీస్‌రంగాలున్నట్లు ఆర్థిక మంత్రి అరున్‌జైట్లీ ప్రకటించారు.
మొదటి సిపిఎస్‌ఇ ఇటిఎఫ్‌ను 2014 లో ప్రారంభించిన కేంద్రం అప్పట్లో పది కంపెనీ లను చేర్చింది. వివిధ రూపాల్లో వస్తున్న సంస్కర ణలకు అనుగుణంగా ప్రభుత్వం ఈ రంగాలను ఎంపికచేస్తున్నట్లు స్పష్టం అవుతున్నది. రెండోవిడత జారీచేసిన ఇటిఎఫ్‌ ఖచ్చితంగా విజయవంతం అవుతుందని ప్రభుత్వం విశ్వసిస్తోం ది. ప్రస్తుత భారత్‌-22 ఇటిఎప్‌లో ఎల్‌అండ్‌టి 17.1శాతం వాటాలు,ఐటిసి 15.2శాతం వాటాలు, ఎస్‌బిఐ 8.6శాతం, పవర్‌గ్రిడ్‌ 7.9శాతం, యాక్సిస్‌ బ్యాంకు 7.7శాతం, ఎన్‌టిపిసి 67.7 శాతం వాటాలను చేర్చింది. ఇతర కంపెనీల స్టాక్స్‌ 5.3శాతం నుంచి 0.2శాతం కనిష్టంగా ఉన్నాయి. కేంద్రం ఇప్పటికీ యాక్సిస్‌బ్యాంకు, ఎల్‌అండ్‌టి, ఐటిసి కంపెనీల్లో సూటీ వాటాలను కలిగి ఉన్న సంగతి తెలిసిందే. ప్రభుత్వ నిబంధనలను అను సరించి ఇటిఎఫ్‌ యూనిట్లు విడతలవారీగా ఉంటా యని ఆ శాఖ కార్యదర్శి నీరజ్‌గుప్తా వెల్లడించారు. మొదటి విడతలో కొత్త ఫండ్‌ ఆఫర్లు, ఆ తర్వాత ఫాలో ఆన్‌ఆఫర్లు ఉంటాయి.
భారత్‌ 22 ఇటిఎఫ్‌ విభిన్న రంగాల సంస్థల షేర్ల కలయికతో ఉందని, మంచి రిటర్నులు, రాబడులు కూడా ఇన్వెస్టర్లకు తెస్తాయని ప్రభుత్వం జాతా నిర్వహిస్తోంది. ప్రభు త్వ విధానాలకు అనుగుణంగానే మూడు బ్యాంకు లను ఈ కొత్త ఇటిఎఫ్‌లో చేర్చింది. ప్రభుత్వరంగ బ్యాంకుల్లో కేంద్రం తన వాటాను 52శాతానికి తగ్గించాలని నిర్ణయించింది. కొత్త ఇటిఎఫ్‌కు అసెట్‌ మేనేజర్‌గా ఐసిఐసిఐప్రుడెన్షియల్‌ అసెట్‌మేనేజ్‌ మెంట్‌ వ్యవహస్తోంది. సలహాదారుగా కోటక్‌ మహీంద్ర కేపిటల్‌ వ్యవహరిస్తున్నది. మొదటి ఇటిఎఫ్‌ను 2014 మార్చిలో విడుదలచేసింది. రిల యన్స్‌మ్యూచువల్‌ ఫండ్‌, నిర్వహించిన ఈ ఫండ్‌కు 11,500 కోట్లు మొత్తం మూడు విడతల్లో వచ్చింది. నాలుగో విడత ఈ ఏడాది సత్వరమే విడుదల చేయనున్నది. అన్ని విభాగాల్లోను 20శాతానికి మించ కుండా ప్రతికంపెనీ షేర్లు జారీచేస్తుంది.
మొదటి ఇటిఎఫ్‌ తరహాలోనే కేంద్రం భారత్‌ -22 ఇటిఎఫ్‌కు భారీఎత్తున ప్రచారం కల్పి స్తోంది. ఇక ఈ కొత్త ఇటిఎఫ్‌లోఇంధనం, కంపెనీలు,ఒఎన్‌జిసి, ఐఒసి, భిపిసి, కోల్‌ ఇండియా సంస్థలు 17.5శాతం వాటాలుం టాయి. ఎఫ్‌ఎంసిజి కంపెనీ ఐటిసి 15.2 శాతం, బేసిక్‌మెటీరియల్స్‌ కంపెనీ నాల్కో 4.4శాతం, ఇండస్ట్రియల్స్‌నుంచి ఎల్‌అండ్‌ టి, భారత్‌ఎలక్ట్రానిక్స్‌,ఇంజినీర్స్‌ ఇండియా, ఎన్‌బిసిసిల వాటా 22.6శాతం, ఆర్థికరంగం నుంచి ఎస్‌బిఐ, యాక్సిస్‌బ్యాంకు, బ్యాంక్‌ ఆఫ్‌ బరోడా, గ్రామీణ విద్యుదీకరణసంస్థ, పవర్‌ఫైనాన్స్‌ కార్ప్‌, ఇండియన్‌ బ్యాంకుల వాటా ఉంటుంది. యుటి లిటీస్‌పరంగా పవర్‌గ్రిడ్‌, ఎన్‌టిపిసి, గెయిల్‌, ఎన్‌హెచ్‌పిసి, ఎస్‌జెవిన్‌, ఎన్‌ఎల్‌సి ఇండియాలు 20శాతం వాటాను అందిస్తాయని తేలింది.